Doložka zlučiteľnosti
návrhu právneho predpisu s právom Európskej únie

1.	Predkladateľ návrhu právneho predpisu: Ministerstvo dopravy a výstavby Slovenskej republiky	

2.	Názov návrhu právneho predpisu:  Zákon, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony	

3.	Problematika návrhu právneho predpisu:
	
	a)	je upravená v práve Európskej únie

- primárnom 

v Hlave VI Doprava čl. 90 až 100 Zmluvy o fungovaní Európskej únie,

- sekundárnom (prijatom po nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – po 30. novembri 2009)

1. legislatívne akty: 

- smernica Európskeho parlamentu a Rady (EÚ) 2016/1629 zo 14. septembra 2016, ktorou sa stanovujú technické požiadavky na lode vnútrozemskej plavby, ktorou sa mení smernica 2009/100/ES a ktorou sa zrušuje smernica 2006/87/ES (Ú. v. EÚ L 252, 16.9.2016),
- smernica Európskeho parlamentu a Rady 2013/53/EÚ z 20. novembra 2013 o rekreačných plavidlách a vodných skútroch a o zrušení smernice 94/25/ES (Text s významom pre EHP) ((Ú. v. ES L 354 28.12.2013)

2. nelegislatívne akty: 

- vykonávacie nariadenie Komisie (EÚ) 2017/1 z 3. januára 2017 o postupoch na identifikáciu plavidiel podľa smernice Európskeho parlamentu a Rady 2013/53/EÚ o rekreačných plavidlách a vodných skútroch (Text s významom pre EHP ) (Ú. v. EÚ L 1, 4.1.2017).

- sekundárnom (prijatom pred nadobudnutím platnosti Lisabonskej zmluvy)

b)	nie je obsiahnutá v judikatúre Súdneho dvora Európskej únie

	

4.	Záväzky Slovenskej republiky vo vzťahu k Európskej únii:	
	a)	lehota na prebratie smernice alebo lehota na implementáciu nariadenia alebo rozhodnutia	
		- do 7. októbra 2018 - smernica Európskeho parlamentu a Rady (EÚ) 2016/1629,
- do 18. januára 2016 - smernica Európskeho parlamentu a Rady 2013/53/EÚ;
	
	b)	lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov	
		- do 30. júna 2018 - smernica Európskeho parlamentu a Rady (EÚ) 2016/1629,
- smernica Európskeho parlamentu a Rady 2013/53/EÚ stransponovaná do nariadenia vlády Slovenskej republiky č. 77/2016 Z. z. o sprístupňovaní rekreačných plavidiel a vodných skútrov na trhu;

	c)	informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie	
		konanie nebolo začaté;
	
	d)	informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia	
		- Návrh nariadenia vlády Slovenskej republiky č. .../2018 Z. z. o technickej spôsobilosti plavidiel prevádzkovaných na vnútrozemských vodných cestách – stupeň prebratia čiastočný - smernica Európskeho parlamentu a Rady (EÚ) 2016/1629,
- Nariadenie vlády Slovenskej republiky č. 77/2016 Z. z. o sprístupňovaní rekreačných plavidiel a vodných skútrov na trhu - smernica Európskeho parlamentu a Rady 2013/53/EÚ.
	
5.	Stupeň zlučiteľnosti návrhu právneho predpisu s právom Európskej únie:	
		úplný	
6.	Gestor a spolupracujúce rezorty:	
		Ministerstvo dopravy a výstavby Slovenskej republiky,
Úrad pre normalizáciu, metrológiu a skúšobníctvo Slovenskej republiky.